San Lorensas (Paragvajus)
San Lorensas (isp. San Lorenzo, arba San Lorenzo del Campo Grande) – miestas Paragvajuje, Centriniame departamente, 10 km nuo Asunsjono. Įeina į Asunsjono aglomeraciją. 227,9 tūkst. gyventojų (2002 m.). San Lorensas dažnai vadinamas universitetiniu miestu, kadangi čia įsikūrusi dalis Asunsjono nacionalinio universiteto fakultetų bei jo centriniai rūmai. Verčiamsi pramone ir prekyba. Didelė miestiečių dalis dirba sostinėje.